ገዲም ተጋዳላይ አሕመድ ካብ ሎንደን፡ "ህዝብና ካብ ቀደም ኣትሒዙ ብደሞክራሲያዊ ኣገባብ ምሕደራ እዩ ዝነባበር ነይሩ። ኣቦታትናን ኣቦሓጎታትናን ኣብ እግሪ ጽላል ተኣኪቦም ተዛትዮምን ተላዚቦምን እዮም ሽግራቶም ዝፈትሑ ነይሮም"ንኹሉ ማሕበራዊ ብደሆታቶም ዝፈትሕ፡ ንደምን ቅትለትን ከይተረፈ ብዕርቂ ዝሽምግልን ዘዳቕስን ናይ ገዛእ ርእሱ ዝድነቕ ሕጊ ነይሩዎ" ብምባል ኣብ ቆላን ከበሳን ክልቲኡ ጆኦግራፊያዊ ጫፋት ዝነብር ሕብረተሰብ ኤርትራ ከመይ ዝኣመሰለ ዝድነቕ ባህሊ ከምዝነበሮን እቲ ተጋዲሉ ደሞክራሲ ክነድቕ ተስፋ ዝተነብረሉ ሓይሊ፡ ነቲ ኣቦታቱ ዝሰረቱዎ ደሞክራሲያዊ ባህሊ እውን ክዕቅብ ዘይምኽኣሉ ብዙሕ ከምዘተሓሳስቦ ይገልጽ። ወይዘሮ ምልእተ ብርሃነ እውን እቲ ደሞክራሲ ዝብል ቃል እኳ ይፈልጠኦ እንተዘይነበራ ኣቦአን ዝርከቡዎም ሽማግለ ዓዲ፡ ኩሉ ማሕበራዊ ጉዳዮም ኣብ ባይቶ ተጋቢኦም ብሓባራዊ ዘተን ልዝብን ይፈትሑዎ ምንባሮም ይዝክራ። "ሎምን'ኸ…." ብማለት ከኣ "ሓውን ሓፍትን ከይኣክል፤ ውሉድን ወላድን ከይተረፉ ኣብ ቤት ፍርዲ ዝቖሙሉ ግዜ ኢና ኣርኪብና፡ ንኸማይ ዝኣመሰላ ዕድመ ዝደፍኣ ኣዴታት ከኣ ምጾታት እዩ!" ብማለት ምረት ዝሓዘለ ርእይቶአን የቕርባ። "ደሞክራሲ፡ መሰረታዊ መፍትሒ ጉዳያት እዩ" ብማለት ርእይቶኡ ዝሃበ ናይ ሕጊ በዓል ሞያ ሙሴ ኤፍረም፡ ኣብቲ ሎሚ ኣብ ሃርጌሳ ርእሰ ከተማ ሶማሊ ላንድ፡ ንኽብሪ እዛ ዕለት ብዝምልከት ዝተጋብአ ህዝባዊ ኣኼባ፡ ሓደ ካብ ላዕለዎት ፖለቲከኛታት ኣፈ-ባይቶ ሶማሊ ላንድ፡ "ደሞክራሲ ኩሉ ሕብረተሰብ ዓቢኡ ንእሽትኡ በብማሕበራዊ ቀጸላታቱ ተወዲቡ ዝንቀሳቐሰሉን ዘበርክተሉን ኣብ መስርሕ ዝምዕብልን ዝዓብን ዋልታ ሰላምን ምርግጋእን እዩ" ክብል ከምዝገለጾ ንቢቢሲ ትግርኛ ሓቢሩ። ሙሴ ንባዕሉ እውን ሕብረተሰብ ዓለምና ንኹነታቶም ዘንጸባርቕ ኣብ ዝተናውሐ መስርሕ ዘማዕበሉዎ ደሞክራሲያዊ ኣገባብ ምሕደራን ኣልያን ከምዘለዎም ብምጥቃስ፡ "ደሞክራሲ ክብርታት ናይ ሓደ ሕብረተሰብ ዘንጸባርቕ ፍትሕን ሰላምን ዘረጋግጽ ኣነባበራ እዩ ይብል። እታ ካብ 1990 ነብሳ ዝኸኣለት ሃገር ምዃና ካብ እትእውጅ ክሳብ ሕጂ ኣህጉራዊ ተፈላጥነት ዘይረኸበት ሶማሊ ላንድ ንኣብነት፡ ክሳብ ሕጂ ሓያሎ ሳዕ ደሞክራሲያውን ሰላማውን ምርጫ ብምክያድ ዘደንቕ ሰላማዊ ምስግጋር መንግስቲ ዘካየደት ሶማሊ ላንድ፡ ብዙሕ ኣድናቖት ዘትረፈት ኮይና ምህላዋ ጸብጻባት የመልክቱ። ሕቡራት ሃገራት ካብቲ ቐንዲ ዝቃለሰሉ ነገር ሰላምን ርግኣትን ዓለምና እዩ። ደሞክራሲ ከኣ ሓደ ካብቲ ሰላምን ርግኣትን አህዛብ ዘውሕስን ኣገባብ ምሕደራ እዩ። ኣኽብሮት ሰብኣዊ መሰላትን ግዝኣተ ሕግን እቶም ቀንዲ አዕኑድ ደሞክራሲ እዮም። ኣብ ርእሲ እዛ ሎሚ እትኽበር ዘላ ኣህጉራዊ መዓልቲ ደሞክራሲ፡ መራሕቲ ሃገራትን ሓለፍቲ ሕቡራት ሃገራትን ንጥቅምቲ 18 ከም ዓለማዊ መዓልቲ ደሞክራሲ ኮይና ንክትበዓልን ነዛ ሎሚ እትኽበር ዘላ ዕለት ብንጥፈታትን ሓሳባትን ክትድርዓ ጎስጓስ ይካየድ ኣሎ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
